
[image: image1.jpg]X7

LAGEMIDDELSTYRELSEN

DANISH MEDICINES AGENCY




13. april 2026
PRODUKTRESUMÉ



for

ALK Soluprick Positiv kontrol og

ALK Soluprick Negativ kontrol,

opløsning til priktest

0.
D.sp.nr.

06635

06636
1.
Lægemidlets navn


ALK Soluprick Positiv kontrol


ALK Soluprick Negativ kontrol

2.
Kvalitativ og kvantitativ sammensætning

ALK Soluprick Positiv kontrol: Histamin dihydroklorid 10 mg/ml. 

ALK Soluprick Negativ kontrol: Intet aktivt indholdsstof.

Alle hjælpestoffer er anført under pkt. 6.1.

3.
Lægemiddelform


Opløsning til priktest


Klar vandig opløsning.

4.
KLINISKE OPLYSNINGER

4.1 
Terapeutiske indikationer


Dette lægemiddel er kun til diagnostisk brug.

Positiv og negativ kontrol til priktest anvendes til diagnose af specifik IgE-medieret allergi. 

4.2 
Dosering og administration 

En priktest udføres ved administration af en dråbe allergenekstrakt på hudens overflade. Huden penetreres ved hjælp af en lancet. Testen kan udføres på underarmens inderside eller på ryggen.

Positiv kontrol (histamin dihydroklorid 10 mg/ml) anvendes som reference til vurdering af den generelle reaktivitet ved priktesten og Negativ kontrol anvendes til at evaluere uspecifikke reaktioner.

Priktesten bør kun foretages af rutineret personale.

Brugsanvisning
· Priktesten udføres normalt på underarmens inderside. Alternativt kan testen udføres på ryggen.
· Huden skal være ren og tør. Det anbefales at afvaske testområdet med en alkohol-opløsning.
· Hver testopløsning samt Positiv og Negativ kontrol appliceres i dråber på huden med mere end 1,5 cm afstand. Underarmen bør hvile roligt. Applicer først Positiv og dernæst Negativ kontrol.

· Gennem dråben prikkes der vinkelret på huden med en standardiseret lancet med 1 mm. spids. En ny lancet skal anvendes til hvert allergen.
· Hold et let konstant tryk i ca. 1 sekund, hvorefter lancetten trækkes lige op.

· Overskydende allergenekstrakt fjernes med en serviet eller lignende. Det er vigtigt at undgå kontaminering mellem allergenerne.
· Reaktionerne aflæses efter 15 min.
· En positiv reaktion er en papel med eller uden erytem.
· Testresultaterne kan overføres til en testblanket: Omridset af selve paplen tegnes. Med den klæbende side af transparent tape overføres resultatet til testblanketten, hvor reaktionen kan aflæses på mm papir.
· En papel med en størrelse på minimum 3 mm i diameter svarer til positiv reaktion.
· Der forventes ingen reaktion med negativ kontrol. I tilfælde af en reaktion med negativ kontrol, må priktesten generelt betragtes som upålidelig.
4.3 
Kontraindikationer

Overfølsomhed over for et eller flere af hjælpestofferne anført i pkt. 6.1.
4.4 
Særlige advarsler og forsigtighedsregler vedrørende brugen

ALK Soluprick Positiv kontrol

Hudlidelser eller læsioner i det område, hvor testen foretages

Priktest med ALK Soluprick Positiv kontrol bør kun foretages på sund hud uden læsioner.

Hvis patienten har en hudlidelse i det område, hvor testen skal foretages, såsom dermografisme, atopisk dermatitis, eksem, hudinfektioner eller solskade, kan det påvirke fortolkningen af testresultatet. Hvis det er relevant, kan priktesten foretages på ryggen eller udsættes, indtil lidelsen er stabiliseret.

Patientens generelle tilstand

Sygdomme, der påvirker patientens generelle tilstand i alvorlig grad, kan påvirke testresultatet. I disse tilfælde bør priktest med ALK Soluprick Positiv kontrol udsættes, indtil patienten er stabiliseret.

Særlige populationer

Paplerne kan være mindre hos spædbørn og ældre patienter.
ALK Soluprick Negativ kontrol

Hudlidelser eller læsioner i det område, hvor testen foretages

Priktest med ALK Soluprick Negativ kontrol bør kun foretages på sund hud uden læsioner.

Hvis patienten har en hudlidelse i det område, hvor testen skal foretages, såsom dermografisme, atopisk dermatitis, eksem, hudinfektioner eller solskade, kan det påvirke fortolkningen af testresultatet. Hvis det er relevant, kan priktesten foretages på ryggen eller udsættes, indtil lidelsen er stabiliseret.

Patientens generelle tilstand

Sygdomme, der påvirker patientens generelle tilstand i alvorlig grad, kan påvirke testresultatet. I disse tilfælde bør priktest med ALK Soluprick Negativ kontrol udsættes, indtil patienten er stabiliseret.

4.5 
Interaktion med andre lægemidler og andre former for interaktion

ALK Soluprick Positiv kontrol

Der er ikke udført interaktionsstudier for ALK Soluprick Positiv kontrol.

Samtidig behandling med andre lægemidler kan undertrykke den umiddelbare reaktion på priktest med ALK Soluprick Positiv kontrol og kan føre til et falsk negativt resultat.

Følgende anbefales:
· Behandling med korttidsvirkende antihistaminer bør afbrydes mindst 3 dage før priktesten udføres og behandling med langtidsvirkende antihistaminer ca. 1 uge før testen.
· Topisk anvendelse af potent glukokortikoider i testområdet kan reducere reaktionen på priktesten i op til 3 uger (afhængigt af styrken af det anvendte præparat).
· Det er ikke nødvendigt at seponere systemisk administrerede kortikosteroider i lave doser (op til 10 mg prednisolonækvivalenter pr. dag) før priktest. Langvarig brug af højere doser kan påvirke reaktionen på priktesten i op til 3 uger efter seponering. Ved kortvarig brug af kortikosteroider (>10 mg prednisolonækvivalenter pr. dag) bør priktest ikke foretages tidligere end 1 uge efter seponering.

Andre lægemidler kan påvirke resultatet af priktesten i form af en antihistaminlignende effekt (såsom tricykliske antidepressiva). Der skal udvises forsigtighed ved fortolkning af resultaterne af priktesten, og der bør tages højde for elimineringstiden som angivet i den relevante produktinformation, f.eks. interfererer behandling med omalizumab med resultaterne, hvis det administreres 4‑6 uger før priktesten.

ALK Soluprick Negativ kontrol

Ikke relevant.

4.6 
Fertilitet, graviditet og amning

Graviditet

Der er ingen eller utilstrækkelige data fra anvendelse af ALK Soluprick Positiv og Negativ kontrol til gravide kvinder. ALK Soluprick Positiv og Negativ kontrol bør ikke anvendes til gravide, medmindre den behandlende læge vurderer, at fordelene opvejer risici.

Amning

Der er ingen tilgængelige kliniske data for anvendelse af ALK Soluprick Positiv og Negativ kontrol under amning. Der forventes ingen påvirkning af nyfødte/spædbørn, ammet af mødre eksponeret for ALK Soluprick Positiv og Negativ kontrol, da den systemiske eksponering er ubetydelig.

Fertilitet

Der er ingen kliniske data vedrørende fertilitet for anvendelse af ALK Soluprick Positiv og Negativ kontrol.
4.7 
Virkning på evnen til at føre motorkøretøj og betjene maskiner

Ikke mærkning.

ALK Soluprick Positiv og Negativ kontrol påvirker ikke eller kun i ubetydelig grad evnen til at føre motorkøretøj og betjene maskiner.
4.8 
Bivirkninger

Resumé af sikkerhedsprofilen
ALK Soluprick Positiv kontrol

Priktest med ALK Soluprick Positiv kontrol vil medføre, at der udvikles en lokal reaktion med papel og erytem med lokal kløe efter testen. I nogle tilfælde (frekvens ikke kendt) kan der opstå let smerte på applikationsstedet.

ALK Soluprick Negativ kontrol

I nogle tilfælde (frekvens ikke kendt) kan der opstå let smerte på applikationsstedet.

ALK Soluprick Positiv og Negativ kontrol

Liste over bivirkninger

Ikke relevant.

Beskrivelse af udvalgte bivirkninger

Pædiatrisk population

De kliniske sikkerhedsdata for den pædiatriske population <18 år er begrænsede, men klinisk erfaring samt erfaring efter markedsføring indikerer, at frekvens, type og sværhedsgrad af bivirkninger hos børn er sammenlignelig med bivirkningerne hos voksne.
Indberetning af formodede bivirkninger

Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via:

Lægemiddelstyrelsen

Axel Heides Gade 1

DK-2300 København S

Websted: www.meldenbivirkning.dk 
4.9 
Overdosering

ALK Soluprick Positiv kontrol

Uønskede virkninger i form af meget kraftige farmakologiske virkninger kan forekomme ved forkert administration.

ALK Soluprick Negativ kontrol

Ikke relevant.

4.10
Udlevering

B
5.
FARMAKOLOGISKE EGENSKABER
5.1 
Farmakodynamiske egenskaber

Farmakoterapeutisk klassifikation: Tests for allergiske sygdomme. ATC-kode: V 04 CL.
ALK Soluprick Positiv kontrol: Histamin vil forårsage en imiteret lokal allergisk reaktion, der udvikles inden for 10-20 minutter, og er karakteriseret ved papeldannelse og erytem. Disse reaktioner er fremkaldt af histaminets vasoaktive effekt.
5.2 
Farmakokinetiske egenskaber

ALK Soluprick Positiv kontrol appliceres epikutant for at opnå en lokal reaktion. ALK Soluprick Negativ kontrol anvendes til at evaluere uspecifikke reaktioner. Mængden af opløsning som appliceres epikutant ved en priktest modsvarer 3 x 10-3 (l.
5.3 
Non-kliniske sikkerhedsdata

Ingen non-kliniske studier er udført for disse produkter.

Mange års klinisk erfaring med indholdsstofferne bekræfter et acceptabelt sikkerhedsniveau med de mængder der appliceres til patienten.

6.
FARMACEUTISKE OPLYSNINGER

6.1 Hjælpestoffer

Phenol 
Glycerol 
Natriumchlorid 

Dinatriumphosphatdihydrat 

Natriumdihydrogenphosphatdihydrat

Vand til injektionsvæsker

Natriumhydroxid eller saltsyre (til pH justering) 

6.2 
Uforligeligheder

Ikke relevant.

6.3
Opbevaringstid

3 år.


6 måneder efter anbrud af hætteglasset 

6.4 
Særlige opbevaringsforhold

Opbevares i køleskab (2 ºC – 8 (C).
Opbevaringsforhold efter anbrud af lægemidlet, se pkt. 6.3.
6.5 
Emballagetype og pakningsstørrelser
2 ml opløsning i et klart type l hætteglas lukket med en gummistopper i brombutyl og forsynet med et skruelåg i hvid propylen.

6.6 
Regler for bortskaffelse og anden håndtering
Ingen særlige forholdsregler.

Ikke anvendt lægemiddel samt affald heraf skal bortskaffes i henhold til lokale retningslinjer.
7.
Indehaver af markedsføringstilladelsen

ALK-Abelló A/S

Bøge Allé 6-8

2970 Hørsholm
8.
MARKEDSFØRINGSTILLADELSESNUMMER (NUMRE)
ALK Soluprick Positiv kontrol:
13142

ALK Soluprick Negativ kontrol: 
13143 

9.
Dato for første markedsføringstilladelse

23. marts 1988

10. 
Dato for ændring af teksten


13. april 2026

